TM แย้มปี 66 ปั๊มรายได้ 680 ลบ. รุกลงทุน The Parents-อุปกรณ์ทางการแพทย์
TM ลุยลงทุน The Parents เจาะกลุ่มลูกค้าผู้สูงอายุ รวมถึงอุปกรณ์สิ้นเปลืองทางการแพทย์ ผลักดันรายได้ทั้งปีโตแตะระดับ 680 ล้านบาท
TM ลุยลงทุน The Parents เจาะกลุ่มลูกค้าผู้สูงอายุ รวมถึงอุปกรณ์สิ้นเปลืองทางการแพทย์ ผลักดันรายได้ทั้งปีโตแตะระดับ 680 ล้านบาท
30 มี.ค. 2566

นายมานิต วงศ์ไพศาลลักษณ์ รองประธานเจ้าหน้าที่บริหารฝ่ายขายและการตลาด พร้อมด้วย นางสาวปรางฉาย จรรโลงบุตร รองประธานเจ้าหน้าที่บริหารฝ่ายบัญชีและการเงิน บริษัท เทคโนเมดิคัล จำกัด (มหาชน) หรือ TM ร่วมนำเสนอข้อมูลบริษัทฯ ภายในงานบริษัทจดทะเบียนพบนักลงทุน (Opportunity Day) ผ่านระบบออนไลน์ ณ สำนักงานใหญ่ หลังประกาศผลการดำเนินงานงวดปี 2565 บริษัทฯ มีรายได้รวม 649.72 ล้านบาท และกำไรสุทธิ ที่ 11.08 ล้านบาท พร้อมเดินหน้าขยายลงทุน The Parents เจาะกลุ่มลูกค้าผู้สูงอายุ และอุปกรณ์สิ้นเปลืองทางการแพทย์ในปี 2566 ทั้งกลุ่มโรงพยาบาลภาครัฐ-ภาคเอกชน หนุนรายได้ ทั้งปีโตแตะระดับ 680 ล้านบาท
 